Munakukeña kutaña chinu chibaaba mu %%?
Bayibolu yahaIntaneti | NSONA JAWAKWAKRISTU JACHIGIRIKI
Munakukeña kutaña chinu chibaaba mu %%?
-
Mwana kaMukoku nia 144,000 (1-5)
-
Nsañu yahosheli añelu asatu (6-12)
-
Akweti muzañalu wowu afwilaña mudi Mwanta (13)
-
Kwaañula iseki kayedi (14-20)
14 Kuhiñahu, chinelili nami nitali, namweni Mwana kaMukoku nemani haMpidi yaZiyona hamu nawa 144,000 akweti ijina dindi niijina daTata yindi akusoneka hamahama awu.
2 Nawa natiyili chivumina chafuminini mwiwulu chatiyakeneña neyi chivumina champola yamenji amavulu nawa neyi chivumina chakudidima kwasweja; nawa izu dinatiyili datiyakeneña neyi dawañimbi adiña nakwimbila hamu tudada twawu.
3 Nawa adiña nakwimba kamina katiyakeneña neyi hikamina kakaha kumbidi yetanda nikumesu ayileñaleña yayumi yiwana nikwawakulumpi, nawa hikwadiña muntu hela wumu watwesheli kudiza oku kaminaku, chiña hohu a 144,000 alandawu kufuma hamaseki.
4 Awa hiyaditamishilihu nawambandaku; kafwampi hiyajiki. Awa diwu alondelaña Mwana kaMukoku kwejima kwayañayi. Wenawa ayilandili hakachi kawantu kwikala nyikabu yatachi yaNzambi niyaMwana kaMukoku,
5 nawa mutunwa twawu himwawanikewelihu mazu akudimbanaku; hiyakweti hakuyinkela muloñaku.
6 Namweni kañelu mukwawu watuukileña muluzwizu, wadiña nansañu yayiwahi yahaya nyaaka yakushimwina kudi antu ashakama hamaseki, akwanyuza yejima, akwanyichidi yejima, akwamadimi ejima niantu ejima.
7 Wadiña nakuhosha nezu datiyakana nindi: “Mutiyenu Nzambi woma nikumulemesha muloña mpinji yakusompesha kwindi yinashiki dehi, dichi difukulenu kudi Owu waleñeli iwulu, iseki, kaluñalwiji nituseloki twamenji.”
8 Kañelu wamuchiyedi walondelelihu, wahosheli nindi: “Babiloni Muneni nahumuki, nahumuki! Owu welishili akwanyuza yejima kunwa vinyu yakojejaña kutiya mpwila yawuvumbi windi!”
9 Kañelu mukwawu wamuchisatu wayilondeleli, wahosheli nezu datiyakana nindi: “Neyi kudi muntu wadifukulaña kudi owu kanyama wamwisaña chisumi nikudi chifwikija chindi nikwiteja kumusha chinjikijilu hehama dindi hela hachikasa chindi,
10 wakanwa nivinyu yakuzuwa kwaNzambi yakadi kufumpula yinahuñunwiniwu mukaapu kakuzuwa Kwindi, nawa akamukabisha nakesi ninamulañi wakesi kamalola abutukaña kesi kumesu awañelu ajila nikumesu aMwana kaMukoku.
11 Antu adifukulaña kudi owu kanyama wamwisaña chisumi nikuchifwikija chindi nimuntu wetejaña kumusha chinjikijilu chejina danowu kanyama, wishi wafumaña hakesi kanakuyikabisha, wakakakumukaña haya nyaaka nanyaaka, nawa mwaana niwufuku hiyanookañaku.
12 Aha dinu akwakujila dihakeñekañawu kwikala omika, owu ahembaña nshimbi jaNzambi nikukakela chikupu kuchikuhwelelu chakukuhwelela Yesu.”
13 Nawa natiyili izu dafuminini mwiwulu nakunleja nadu, “Sonekaku neyi: Akweti muzañalu wowu afwilaña mudi Mwanta kufuma hayinu mpinji kuya nikumbidi. Spiritu yinahoshi chalala nayu, yilekenu anooki kunyidimu yawu yakola, muloña yuma yakoñeliwu yayilondelaña.”
14 Kuhiñahu, chinelili nami nitali, namweni ivu ditooka nawa washakamini hanodu ivu wamwekeneña neyi mwana kamuntu iku navwali chibaaba chawuru kumutu windi nawa muchikasa chindi mwadiña chikwakwa chatwa.
15 Kañelu mukwawu wedikili kufuma mutembeli yajila, wabidikileña nezu datiyakana kudi owu washakamini hevu nindi: “Tachikaku kumuna nachikwakwa cheyi muloña mpinji yakumuna yinashiki dehi nawa mbutu yahamaseki yinahi nankashi.”
16 Owu washakamini hevu wazuyili chikwakwa chindi hamaseki nakumuna mbutu yahamaseki.
17 Nawa kañelu mukwawu cheñi wedikili kufuma mutembeli yajila yekala mwiwulu, niyena wadiña nachikwakwa chatwa.
18 Cheñi nawa kañelu mukwawu wedikili kufuma mukameña, nawa wadiña nawuswa hakesi. Wabidikili nezu datiyakana kudi owu wadiña nachikwakwa chatwa nindi: “Tachikaku kumuna nachikwakwa cheyi chatwa kulonda wupompeshi yizokofu yamuvinyu wahamaseki, muloña nyivinyu yawu yinahi dehi.”
19 Dichi kañelu wazuyili chikwakwa chindi hamaseki nakupompesha nyivinyu yahamaseki, nawa wanatilili mutondu wavinyu muwukamwinu weneni wavinyu wakuzuwa kwaNzambi.
20 Nyivinyu ayidatoleleli hanji yamusumba, mashi afumini muwukamwinu wavinyu ashikili kwakwihi nanyibulu yakasiliwu atuwalu nawa mashi wenowu ashikili muchintampu chachilehi mabulu 1,600.
Inkenuhu akwenu
Inkenuhu akwenu
NSONA JAWAKWAKRISTU JACHIGIRIKI
Chimwekeshu 14
Lunda
Tañenu Bayibolu haIntaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
tum_Latn nya_Latn tum_Latn unk swh_Latn unk lua_Latn unk cjk_Latn unk tso_Latn cjk_Latn cjk_Latn cjk_Latn kon_Latn cjk_Latn ibo_Latn cjk_Latn cjk_Latn lua_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn sna_Latn cjk_Latn kmb_Latn lug_Latn eng_Latn